Az Oktatási és Szociális Bizottság 11 igen szavazattal, tartózkodás és ellenszavazat nélkül az alábbi határozatot hozta:

**112/2016. (IV.19.) OSzB. sz. határozat**

1. Az Oktatási és Szociális Bizottság a KLIK Szombathelyi Tankerületének kérelmét megtárgyalta, és Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján az Oktatási ágazat kiadásai „Oktatási, szociális és ifjúsági kiadások – tartalék” tételsor terhére 200.000 Ft összeggel támogatja a Kanizsai Dorottya Gimnázium Euroweek 2016. programon való részvételét.
2. Felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.
3. A Bizottság kéri a Klebelsberg Intézményfenntartó Központ Szombathelyi Tankerületétől, hogy a támogatást kizárólag a megjelölt célra fordítsa, és az összeget az iskola részére, tekintettel a rendezvény határidejére időben biztosítsa.

**Felelősök:** Rettegi Attila, az Oktatási és Szociális Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Stéger Gábor a Közgazdasági és Adó osztály Vezetője/

**Határidő:** 2016. május 19. /1. és 2. pont vonatkozásában/

2016. június 6. /3. pont vonatkozásában/